CELEX: 32013R0725
Language: sk
Date: 2013-07-26 00:00:00
Title: Vykonávacie nariadenie Komisie (EÚ) č. 725/2013 z  26. júla 2013 o povolení chloridu amónneho ako kŕmnej doplnkovej látky pre prežúvavce, mačky a psy (držiteľ povolenia: BASF SE)  Text s významom pre EHP

27.7.2013   
            
            
               SK
            
            
               Úradný vestník Európskej únie
            
            
               L 202/17
            
         VYKONÁVACIE NARIADENIE KOMISIE (EÚ) č. 725/2013
   z 26. júla 2013
   o povolení chloridu amónneho ako kŕmnej doplnkovej látky pre prežúvavce, mačky a psy (držiteľ povolenia: BASF SE)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. Článkom 10 uvedeného nariadenia sa stanovuje prehodnotenie doplnkových látok povolených podľa smernice Rady 70/524/EHS (2).
            
         
               (2)
            
            
               Chlorid amónny bol povolený v súlade so smernicou 70/524/EHS bez časového obmedzenia ako kŕmna doplnková látka určená na používanie pre mačky a psy a smernicou Komisie 86/525/EHS (3) bol povolený s časovým obmedzením pre všetky zvieratá s výnimkou mačiek a psov. Uvedená doplnková látka bola následne zapísaná do Registra kŕmnych doplnkových látok ako existujúci výrobok v súlade s článkom 10 ods. 1 nariadenia (ES) č. 1831/2003.
            
         
               (3)
            
            
               V súlade s článkom 10 ods. 2 nariadenia (ES) č. 1831/2003 v spojení s článkom 7 uvedeného nariadenia bola predložená žiadosť o opätovné prehodnotenie chloridu amónneho ako kŕmnej doplnkovej látky pre mačky a psy a v súlade s článkom 7 uvedeného nariadenia bola predložená žiadosť o nové použitie pre prežúvavce s požiadavkou o zaradenie uvedenej doplnkovej látky do kategórie doplnkových látok „technologické doplnkové látky“. K žiadosti boli priložené údaje a doklady požadované podľa článku 7 ods. 3 nariadenia (ES) č. 1831/2003.
            
         
               (4)
            
            
               Európsky úrad pre bezpečnosť potravín (ďalej len „úrad“) dospel vo svojom stanovisku z 24. mája 2012 (4) k záveru, že chlorid amónny nemá za navrhovaných podmienok použitia nepriaznivé účinky na zdravie zvierat, ľudské zdravie, ani na životné prostredie. Úrad uznal, že chlorid amónny je účinným prostriedkom na okysľovanie moču a suplementáciou krmiva pre prežúvavce, mačky a psy touto látkou sa dosahuje zníženie pH v moči. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.
            
         
               (5)
            
            
               Z posúdenia chloridu amónneho vyplýva, že podmienky na udelenie povolenia v zmysle článku 5 nariadenia (ES) č. 1831/2003 sú splnené. Používanie uvedenej doplnkovej látky by sa preto malo povoliť podľa prílohy k tomuto nariadeniu.
            
         
               (6)
            
            
               Vzhľadom na to, že okamžité uplatňovanie zmien podmienok povolenia sa z bezpečnostných dôvodov nevyžaduje, je vhodné umožniť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Povolenie
   Chlorid amónny vymedzený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „iné zootechnické doplnkové látky“, sa povoľuje ako doplnková látka vo výžive zvierat za podmienok stanovených v uvedenej prílohe.
   Článok 2
   Prechodné opatrenia
   Doplnková látka vymedzená v prílohe určená mačkám a psom a krmivo obsahujúce túto látku, ktoré boli vyrobené a označené pred 16. augustom 2015 v súlade s pravidlami platnými pred 16. augustom 2013, sa môžu uvádzať na trh a používať až do vyčerpania zásob.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. júla 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Ú. v. ES L 270, 14.12.1970, s. 1.
   
      (3)  Ú. v. ES L 310, 5.11.1986, s. 19.
   
      (4)  Vestník EFSA (EFSA Journal) (2012) 10(6):2738.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  mg/kg kompletného krmiva s obsahom vlhkosti 12 %
               
            
                  
                     Kategória zootechnických doplnkových látok. Funkčná skupina: iné zootechnické doplnkové látky (zníženie pH v moči)
                  
               
            
                  4d8
               
               
                  BASF SE
               
               
                  Chlorid amónny
               
               
                  
                               
                           
                           
                              
                                 Zloženie doplnkovej látky
                              
                              chlorid amónny ≥ 99,0 %
                              (v pevnom stave)
                           
                        
                               
                           
                           
                              
                                 Charakteristika účinnej látky
                              
                              
                                           
                                       
                                       
                                          chlorid amónny ≥ 99,0 %
                                       
                                    
                                           
                                       
                                       
                                          NH4Cl CAS č: 12125-02-9
                                       
                                    
                                           
                                       
                                       
                                          chlorid sodný ≤ 0,5 %
                                       
                                    
                                           
                                       
                                       
                                          Vyrobený chemickou syntézou
                                       
                                    
                        
                               
                           
                           
                              
                                 Metóda analýzy
                                  (1)
                              
                              Kvantifikácia chloridu amónneho v kŕmnej doplnkovej látke: titrácia hydroxidom sodným (Európsky liekopis, monografia 0007) alebo titrácia dusičnanom strieborným (monografia JECFA „chlorid amónny“).
                           
                        
               
                  Prežúvavce
               
               
                  —
               
               
                  —
               
               
                  10 000 na obdobie nie dlhšie než tri mesiace
                  5 000 na obdobie dlhšie než tri mesiace
               
               
                  
                              1.
                           
                           
                              Doplnková látka sa pridáva do krmiva vo forme premixu.
                           
                        
                              2.
                           
                           
                              Na účely bezpečnosti: počas manipulácie sa musí použiť ochranná dýchacia maska, ochranné okuliare, rukavice a ochranný odev.
                           
                        
                              3.
                           
                           
                              Zmes rôznych zdrojov chloridu amónneho nesmie presiahnuť povolené maximálne úrovne v kompletných krmivách pre prežúvavce.
                           
                        
               
                  16. augusta 2023
               
            
                  Mačky a psy
               
               
                  5 000
               
            
         (1)  Podrobné informácie o analytických metódach sú k dispozícii na tejto adrese referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx.